ȘTIU, 14 ianuarie 2021, cu Ioana Țigănilă și Dan Pavel.
Totul este pregătit pentru vaccinarea de stat și de partid. Iohannis și Cîțu sunt bine. La Craiova, din 12 centre doar două sunt gata. Pentru că, uluitor, nu sunt seringi. România propune BAC ușor ca să nu se sperie copiii și are o problemă neașteptată. Nici jumătate din profesori nu vor vaccinul. România copiază SUA. Ei transformă mallurile în clădiri de birouri, noi transformăm blocul de birouri în apartamente. Reportaj cu primii dezvoltatori care renunță la ideea de birouri. România a înregistrat recordul de 35.000 de morți în noiembrie. 14.000 în plus față de anul trecut și COVID-ul nu este principala cauză. Cum a fost posibil acest record de după războiul mondial. Polonia găzduiește Facebook și Google, dar iese la război cu ele. Niciun cetățean polonez nu va mai putea fi interzis de Facebook vreodată. Rămânem speciali când vine vorba de buricul Pământului. Am trimis mai mulți români în Maldive decât au reușit Germania, Elveția, America, cei mai bogați oameni de pe planetă. Cum am reușit.
Juriul emisiunii ȘTIU a fost format din: Sergiu Floroaia, Elena Lasconi, Andreea Olteanu, Tatiana Lipchin.